Die wêreld in foto’s – 23 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Brandweerman bedek sy gesig tydens die bestryding van die Morton-brand naby Bundanoon in Nieu-Suid-Wallis, Australië. (Foto: Noah Berger, AP) ŉ Soldaat van die Indiese Grensveiligheidsmag stap deur ŉ hek op die grens tussen Indië en Pakistan by Suchet Garh in Ranbir Singh Pura, Indië. Veiligheid aan die Indiese kant van die grens is opgeskerp ter voorbereiding vir dié land se Republiekdag wat op 26 Januarie gevier word. (Foto: Channi Anand, AP) Sarbananda Sonowal, hoofminister van Assam, ŉ noordoostelike staat in Indië, inspekteer wapens en ammunisie wat deur kaders van verskillende rebellegroepe inhandig is tydens ŉ oorgee-plegtigheid in Gauhati. (Foto: Anupam Nath, AP) Regters in die Internasionale Hof in Den Haag, Nederland, kort voordat ŉ beslissing gemaak is oor ŉ versoek van Gambië om Mianmar te beveel om die volksmoordveldtog teen die Rohingya Moslem-minderheid van dié land in Suidoos-Asië te beëindig. (Foto: Peter Dejong, AP) Katharina Müller en Tim Dieck van Duitsland tree op in ŉ ritmedans-item op die ISU Europese ysskaatskampioenskap in Graz, Oostenryk. (Foto: Matthias Schrader, AP)